На основу чланова 2 и 5 Одлуке о распуштању Скупштине градске општине Вождовац и образовању Привременог органа градске општине Вождовац („Сл. лист града Београда“ бр. 9/16) и члана 55 Статута градске општине Вождовац („Сл. лист града Београда“ бр. 36/10 и 41/13), Привремени орган градске општине Вождовац доноси

О Д Л У К У

1. БИРА СЕ пројекат Удружења Саобраћајни активизам под називом „Мобилни едукативни саобраћајни полигон за децу“ у оквиру јавног конкурса за финансирање пројеката удружења за 2016. годину који су усмерени ка унапређењу саобраћајног васпитања и образовања на подручју Градске општине Вождовац целина II. ПОДРШКА ИМПЛЕМЕНТАЦИЈИ ПРОЈЕКАТА УНАПРЕЂЕЊА САОБРАЋАЈНОГ ВАСПИТАЊА И ОБРАЗОВАЊА ДЕЦЕ УЗРАСТА ОД 1. ДО 4. РАЗРЕДА ОСНОВНЕ ШКОЛЕ, а на основу спроведеног јавног конкурса објављеног на интернет сајту градске општине Вождовац 19.02.2016. године.

2. ДОДЕЉУЈУ СЕ средства у висини од 1.900.000,00 динара Удружењу Саобраћајни активизам за реализацију Програма из тачке 1 ове Одлуке. Средства су обезбеђена у буџету Градске општине Вождовац за 2016. годину на позицији 171 у Програму 7 „Финансирање програма општинског тела за координацију безбедности саобраћаја на територији ГО Вождовац“.

3. Корисник средстава ће у року од 15 дана од дана коначности ове Одлуке закључити уговор са градском општином Вождовац којим ће бити регулисана међусобна права и обавезе.

О б р а з л о ж е њ е

Председник Општине расписао је Одлуком бр. 346-5/16 од 19.02.2016. године јавни конкурс за финансирање пројеката удружења за 2016. годину који су усмерени ка унапређењу саобраћајног васпитања и образовања на подручју Градске општине Вождовац у две целине. Целина II ПОДРШКА ИМПЛЕМЕНТАЦИЈИ ПРОЈЕКАТА УНАПРЕЂЕЊА САОБРАЋАЈНОГ ВАСПИТАЊА И ОБРАЗОВАЊА ДЕЦЕ УЗРАСТА ОД 1. ДО 4. РАЗРЕДА ОСНОВНЕ ШКОЛЕ, који је објављен на интернет сајту градске општине Вождовац 19.02.2016. године. Истом Одлуком је образована и Комисија за спровођење јавног конкурса.

Комисија је, на седници одржаној 11.03.2016. године, констатовала да су за Целину II ПОДРШКА ИМПЛЕМЕНТАЦИЈИ ПРОЈЕКАТА УНАПРЕЂЕЊА САОБРАЋАЈНОГ ВАСПИТАЊА И ОБРАЗОВАЊА ДЕЦЕ УЗРАСТА ОД 1. ДО 4. РАЗРЕДА ОСНОВНЕ ШКОЛЕ стигле две благовремене пријаве, а да је на основу разматрања пристиглих пријава утврђено следеће:

1. Саобраћајни активизам: поднета неопходна документација, испуњава све конкурсом утврђене услове и критеријуме, подносилац потражује 1.900.000 динара.
2. Ауто-мото клуб „Вождовац“: поднета неопходна документација, не испуњава обавезан услов у погледу трајања пројекта односно завршетак се планира за крај октобра 2016. године иако је конкурсом предвиђено да је крајњи рок за реализацију 30.06.2016. године, без попуњеног акционог плана тј. динамике реализације активности, предлог пројекта је неразрађен, подносилац потражује 1.600.000 динара,

те је Привременом органу градске општине Вождовац предложено да донесе одлуку којом се бира пројекат удружења Саобраћајни активизам и додељују средства у износу од 1.900.000 динара.

Имајући у виду све наведено, Привремени орган је донео Одлуку као у диспозитиву.

Ова одлука ће, по коначности, бити објављена на сајту градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Привременом органу градске општине Вождовац у року од 8 дана од дана пријема Одлуке.

Одлуку са записником доставити: Удружењу Саобраћајни активизам, Одељењу за финансије, привреду, друштвене делатности и планирање, Правобранилаштву и архиви градске општине Вождовац.

ПРИВРЕМЕНИ ОРГАН ГРАДСКЕ ОПШТИНЕ ВОЖДОВАЦ

I Број: 346-7/16-2 од 14.03.2016. године

ПРЕДСЕДНИК

ПРИВРЕМЕНОГ ОРГАНА

Александар Савић с.р.